open-index/open-wikipedia-markdown huggingface dataset:
Ռիտվարս Սուհարևս

**Ռիտվարս Սուհարևս** (), լատվիացի ծանրորդ, 2023 թվականի Եվրոպայի չեմպիոն, 2019 և 2021 թվականների Եվրոպայի առաջնությունների բրոնզե մեդալակիր, Եվրոպայի պատանիների քառակի չեմպիոն։

## Կենսագրություն
Ռիտվարս Սուհարևսը ծնվել է 1999 թվականին։ 2012 թվականից սկսել է հանդես գալ պատանիների միջազգային առաջնություններում։ Լատվիացի ծանրորդին հաջողվել է հաղթել Եվրոպայի պատանիների չորս առաջնությունում, ինչպես նաև դարձել է պատանիների աշխարհի փոխչեմպիոն։

2015 և 2016 թվականներին եղել է Եվրոպայի պատանիների արծաթե մեդալակակիր։

Մեծահասակների շրջանում Ռիտվարս Սուհարևսի առաջնաելույթը տեղի է ունեցել 2016 թվականի Եվրոպայի առաջնությունում, որտեղ լատվիացի ծանրորդը մինչև 77 կգ քաշային կարգում զբաղեցրել է 12-րդ տեղը։

2017 թվականին Եվրոպայի առաջնությունում նա զբաղեցրել է 8-րդ տեղը, իսկ 2018 թվականին՝ 4-րդ։ Նա նաև պոկում վարժությունում նվաճել է փոքր բրոնզե մեդալ։

2018 թվականին Աշխաբադում մասնակցել է աշխարհի առաջնությանը։ Նա հանդես եկավ նոր՝ մինչև 81 կգ քաշային կարգում և զբաղեցրել 11-րդ տեղը։

2019 թվականին Բաթումում տեղի ունեցած Եվրոպայի առաջնությունում նա 354 կգ ընդհանուր քաշով բրոնզե մեդալ է նվաճել։ Բացի այդ ծանրորդը պոկում վարժությունում նվաճել է փոքր ոսկե մեդալ։

2021 թվականի ապրիլին Մոսկվայում տեղի ունեցած Եվրոպայի առաջնությունում մինչև 81 կգ քաշային կարգում Ռիտվարս Սուհարևսը երկամարտի 347 կգ արդյունքով զբաղեցրել է երրորդ տեղը և դարձել Եվրոպայի առաջնության բրոնզե մեդալակիր։

2023 թվականի Երևանում տեղի ունեցած Եվրոպայի առաջնությունում մինչև 73 կգ քաշային կարգում լատվիացի ծանրորդը երկու վարժությունների արդյունքով նվաճել է ոսկե մեդալ։ Բացի այդ նա  պոկում վարժությունում նվաճել է փոքր արծաթե մեդալ։

## Նվաճումներ
;Եվրոպայի ծանրամարտի առաջնություն։

## Ծանոթագրություններ

Կատեգորիա:Լատիշ ծանրամարտիկներ
Կատեգորիա:Ծանրամարտի Եվրոպայի չեմպիոններ
Գարիկ Կարապետյան (ծանրամարտիկ)

**Գարիկ Կարապետյան** (), հայ ծանրամարտիկ, Եվրոպայի մեծահասակների 2023 և 2025 թվականների չեմպիոն (Երևան)։ Ծանրամարտի Եվրոպայի երիտասարդական առաջնությունում ընդհանուր առմամբ նա նվաճել է 7 ոսկե, 2 արծաթե և 1 բրոնզե մեդալ։

## Կենսագրություն
Գարիկ Կարապետյանը ծնվել է 2003 թվականի հունիսի 11-ին Գյումրիում։

Առաջին լուրջ հաջողությանը ծանրամարտում հասել է 2018 թվականին, երբ Իտալիայի Միլան քաղաքում կայացած Եվրոպայի պատանեկան առաջնությունում երկամարտի 261 կգ արդյունքով (պոկում՝ 115 կգ, հրում՝ 146 կգ) դարձել է մինչև 85 կգ քաշային կարգի հաղթող։

2019 թվականին նա արծաթե մեդալներ է նվաճել աշխարհի ու Եվրոպայի երիտասարդական առաջնություններում։

Հաջորդ լուրջ նվաճմանը Գարիկը հասել է 2021 թվականին։ Տաշքենդում (Ուզբեկստան) անցկացված աշխարհի երիտասարդական առաջնությունում երկամարտի 355 կգ արդյունքով (պոկում՝ 162 կգ, հրում՝ 193 կգ) դարձել է մինչև 96 կգ քաշային կարգի հաղթող։

Նույն թվականի Եվրոպայի երիտասարդական առաջնությունում նա դարձել է փոխչեմպիոն։

2022 թվականին Գարիկն արձանագրել է «ոսկե» դուբլ. նախ Հունաստանի Հերակլիոն քաղաքում դարձել է աշխարհի երիտասարդների չեմպիոն (96 կգ քաշային կարգ, 170 կգ + 200 կգ = 370 կգ), այնուհետև հաղթել է Ալբանիայի Դուրես քաղաքում կայացած Եվրոպայի երիտասարդական առաջնությունում (96 կգ քաշային կարգ, 171 կգ + 196 կգ = 367 կգ)։

2023 թվականի ապրիլի 22-ին Գարիկն արձանագրել է մեծահասակների մրցաշարում իր առաջին մեծ հաջողությունը։ Երևանում անցկացված Եվրոպայի առաջնությունում մինչև 102 կգ քաշային կարգում նա դարձել է աշխարհամասի չեմպիոն։ Պոկում վարժությունում նա բարձրացրել է 178 կգ, իսկ հրում վարժությունում՝ 214 կգ։ Երկամարտի 392 կգ արդյունքով 5 կգ-ով առաջ է անցել վրացի Իրակլի Չխեիձեից։

Բուխարեստում (Ռումինիա) անցնող ծանրամարտի Եվրոպայի մինչև 20 տարեկանների առաջնությունում՝ 102 կգ քաշային կարգում, 2023 թվականի օգոստոսի 1-ին Գարիկ Կարապետյանը զբաղեցրեց առաջին հորիզոնականը։ Մարզիկը երկամարտի արդյունքում գրանցեց 386 կգ արդյունք և փոքր ոսկե մեդալներ նվաճեց թե՛ պոկում (181 կգ) և թե՛ հրում (205 կգ) վարժություններում, ինչպես նաև պատանիների աշխարհի ռեկորդ գրանցեց պոկում վարժությունում։

2023 թվականի նոյեմբերին Մեքսիկայի Գվադալախարա քաղաքում կայացած աշխարհի երիտասարդական առաջնությունում երկամարտի 378 կգ արդյունքով (175 կգ + 203 կգ) նա երրորդ անգամ դարձել է աշխարհի չեմպիոն։

Քիշնևում կայացած Եվրոպայի 2025 թվականի առաջնությունում մինչև 109 կգ քաշային կարգում երկամարտի 411 կգ արդյունքով նվաճել է ոսկե մեդալ։

## Կարևոր արդյունքներ

## Ծանոթագրություններ

## Արտաքին հղումներ
* 
* 

Կատեգորիա:Ապրող անձինք
Կատեգորիա:Ծանրամարտի Եվրոպայի չեմպիոններ
Կատեգորիա:Հայ ծանրամարտիկներ
Մերալ Մենդերես

**Մերալ Մենդերես** (, ), թուրք օպերային երգչուհի՝ սոպրանո պարտիայում։

## Կենսագրություն
Մերալ Մենդերեսը ծնվել է Այդընի մարզի Քուշադասը քաղաքում 1933 թվականին։ Երգի առաջին դասերը ստացել է Ստամբուլի քաղաքային կոնսերվատորիայում Մունիր Ջեյհանից։ Այնուհետև նա կրթություն է ստացել նորաստեղծ Օպերային ստուդիայում։ Նրա ուսուցիչներն են եղել տարբեր օտարերկրյա և թուրք վոկալի մասնագետներ։

Նա իր բեմական դեբյուտը կատարել է 1960 թվականի մարտի 19-ին՝ հանդես գալով Ջակոմո Պուչինիի «Տոսկա» օպերայում, որը բեմադրվել է 1959 թվականին հիմնադրված Ստամբուլի քաղաքային օպերայում։ Նրա հաջորդ ելույթը եղել է «Մադամ Բատտերֆլայ» օպերայում։ Նա հետագայում կատարել է հետևյալ դերերգերը՝ Սանտուցա («Գյուղական  պատիվ», Պիետրո Մասկանյիի) և «Բոհեմ»-ում։ Անկարայում բեմադրված «Տուրանդոտ» օպերայում խաղացել է և՛ արքայադուստր Տուրանդոտին, և՛ Լյու ստրուկին, խաղացել է Անտոնիայի դերը «Հոֆմանի հեքիաթները» օպերայում (Ժակ Օֆենբախ)։ Նաև հանդես է եկել այնպիսի օպերաներում, ինչպիսիք են՝ «Մակբեթ»-ը  (Ջուզեպպե Վերդի), «Դիմակահանդես»-ը  (Ջուզեպպե Վերդի), «Գողացված  հարսնացուն» (Բեդրժիխ Սմետանա) և «Տրուբադուր»-ը (Ջուզեպպե Վերդի)։

Հայտնի է եղել որպես բնական և հնչեղ ձայնով վերին վոկալային տիրույթում սոպրանոյի կատարող, հանրապետական ժամանակաշրջանի առաջին օպերային երգչուհիներից մեկը։ Բեմում հանդես է եկել շուրջ 30 տարի։

2010 թվականին Ստամբուլի օպերայի հիմնադրման 50-ամյակի կապակցությամբ արժանացել է Թուրքիայի օպերայի և բալետի պետական թատրոնի գլխավոր տնօրեն Ռենգիմ Գյոքմենի կողմից տրված «Գեղարվեստական մրցանակին»։

Մահացել է 78 տարեկանում Ստամբուլի Մալթեփեի շրջանում գտնվող իր տանը՝ 2011 թվականի դեկտեմբերի 27-ին։ Նրան հուղարկավորել են Քյուչյուքյալի գերեզմանատանը՝ Սյուրեյա օպերային թատրոնում տեղի ունեցած հիշատակի արարողությունից և Մալթեփե մզկիթում կրոնական հոգեհանգստյան արարողությունից հետո։

## Ծանոթագրություններ

Կատեգորիա:Թուրք երգչուհիներ
Կատեգորիա:20-րդ դարի օպերային երգիչներ
Come into My World

**«Come into My World»**, ավստրալացի երգչուհի Քայլի Մինոուգի երգը, որը թողարկվել է 2002 թվականի նոյեմբերին որպես նրա «Fever» ութերորդ ստուդիական ալբոմի (2001) չորրորդ սինգլ։

## Երգի մասին
«Come into My World»-ը գրել են Ռոբ Դևիսը և Քեթի Դենիսը, որոնք գրել են նաև Մինոուգի «Can't Get You Out of My Head» հաջողություն ունեցած սինգլը։ «Come into My World» դանս-փոփ երգ է, որն իր մեջ ներառում է փոփ, դիսկո և հաուս ոճերի տարրեր։

Երգը քիչ հաջողություն է ունեցել աշխարհում։ Այն երգչուհու  հայրենի Ավստրալիայում հասել է չորրորդ, իսկ Մեծ Բրիտանիայում՝ ութերորդ հորիզոնականին։ Այն նաև հասել է 91-րդը ամերիկյան Billboard Hot 100 հիթ-շքերթում։  «Come Into My World» երգը Նոր Զելանդիայում իր դեբյուտը կատարել է 34-րդ տեղում, այնուհետև հասել 20-րդ հորիզոնականին։ Սինգլն ընդգրկվել է Իտալիայի, Դանիայի և Իսպանիայի հիթ-շքերթների լավագույն 20-յակում։ Ֆրանսիայում կոմպոզիցիան հասել է 78-րդ հորիզոնականին։

2004 թվականին երգը դարձել Է «Գրեմմի» մրցանակի դափնեկիր «լավագույն պարային ձայնագրություն» անվանակարգում։

«Come Into My World»-ը հավաստագրվել է որպես «ոսկե» Երաժշտության ձայնագրման ընկերությունների ավստրալիական միության կողմից։

## Երգացանկ

**Australian and UK CD1**
# "Come into My World" – 4:06
# "Come into My World" (Ashtrax Remix) – 5:02
# "Come into My World" (Robbie Rivera's Hard & Sexy Mix) – 7:01
# "Come into My World" (video)

**Australian and UK CD2**
# "Come into My World" – 4:06
# "Love at First Sight" (live) – 4:19
# "Fever" (live) – 3:43

**Australian and UK DVD single**
# "Come into My World" (live video) – 7:22
# "Come into My World" (Fischerspooner Mix audio) – 4:17
# Documentary Footage (video excerpt) – 1:56

**European and Canadian 2-track CD single**
# "Come into My World" – 4:06
# "Come into My World" (Fischerspooner Mix) – 4:17

**French CD single**
# "Come into My World" – 4:06
# "Come into My World" (Fischerspooner Mix) – 4:17
# "Come into My World" (Joachim Garraud Mix radio edit) – 3:51

**US 12-inch single**
:A1. "Come into My World" (Robbie Rivera's Hard & Sexy Mix) – 7:01
:A2. "Come into My World" (remix) – 4:06
:B1. "Come into My World" (Fischerspooner Mix) – 4:17
:B2. "Come into My World" (Ash Mix) – 5:00

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:Քայլի Մինոուգի երգեր
Բոժիդար Անդրեև

**Բոժիդար Անդրեև** (, ), բուլղարացի մարզիկ, ծանրորդ, Եվրոպայի 2019 թվականի չեմպիոն, աշխարհի և Եվրոպայի առաջնությունների մրցանակակիր, 2014 թվականի պատանեկան Օլիմպիական խաղերի չեմպիոն։

## Կենսագրություն
Բոժիդար Անդրեևը ծնվել է 1997 թվականին։ 2014 թվականին նա Նանկին քաղաքում հաղթող է ճանաչվել ամառային պատանեկան խաղերում՝ մինչև 69 կգ քաշային կարգում՝ ցույց տալով ընդհանուր 300 կգ։

2015 թվականին ծանրամարտի Եվրոպայի մինչև 23 տարեկանների առաջնությունում նվաճել է ոսկե մեդալ՝ ընդհանուր 317 կգ քաշով։

2016 թվականի Եվրոպայի առաջնությունում մինչև 77 կգ քաշային կարգում Բոժիդար Անդրեևը զբաղեցրել Է 4-րդ տեղը։

2018 թվականին բուլղարացի մարզիկը մասնակցել է Աշխաբադում տեղի ունեցած աշխարհի առաջնությանը։ Նա հանդես է եկել նոր՝ մինչև 73 կգ քաշային կարգում և արդյունքում զբաղեցրել 9-րդ հորիզոնականը՝ 335 կգ ընդհանուր քաշով։

2019 թվականին Բաթումում տեղի ունեցած Եվրոպայի առաջնությունում բուլղարացին նվաճել է ոսկե մեդալ՝ 345 կգ ընդհանուր քաշով։ Նա հրում վարժությունում նվաճել է փոքր ոսկե մեդալ (192 կգ), իսկ պոկում վարժությունում՝ արծաթե մեդալ։ Նույն թվականին Թաիլանդում տեղի ունեցած աշխարհի նախաօլիմպիական առաջնությունում բուլղարացի ծանրորդը մինչև 73 կգ քաշային կարգում նվաճեց բրոնզե մեդալ։ Պոկում վարժությունում նա նվաճել է արծաթե մեդալ (157 կգ), հրում վարժությունում՝ փոքր բրոնզե մեդալ (189 կգ)։

2022 թվականի մայիսին Տիրանայում տեղի ունեցած Եվրոպայի առաջնությունում բուլղարացի մարզիկը 343 կիլոգրամ արդյունքով երկու վարժությունների հանրագումարով նվաճել է բրոնզե մեդալ։ Նույն թվականին Բոգոտայում տեղի ունեցած աշխարհի առաջնությունում մինչև 73 կգ քաշային կարգում նա 338 կգ արդյունքով զբաղեցրել է չորրորդ տեղը՝ երկու վարժությունների հանրագումարում։ Նա նաև  փոքր արծաթե մեդալ է նվաճել պոկում վարժությունում։

2023 թվականին Երևանում տեղի ունեցած Եվրոպայի առաջնությունում մինչև 73 կգ քաշային կարգում երկու վարժությունների հանրագումարում երկամարտի 332 կգ արդյունքով Բոժիդար Անդրեևը գրավել է չորրորդ տեղը։ Բուլղարացի ծանրորդը պոկում վարժությունում արժանացել է բրոնզե մեդալի։

## Նվաճումներ
;Ամառային երիտասարդական օլիմպիական խաղեր։

;Ծանրամարտի Եվրոպայի առաջնություն։

;Ծանրամարտի աշխարհի առաջնություն։

## Ծանոթագրություններ

Կատեգորիա:Բուլղարացի ծանրամարտիկներ
Կատեգորիա:Ծանրամարտի Եվրոպայի չեմպիոններ
Ջոն Քերոլ Լինչ

**Ջոն Քերոլ Լինչ** (ծնվել է 1963 թվականի օգոստոսի 1-ին)  ամերիկացի դերասան և կինոռեժիսոր։ Նա առաջին անգամ ուշադրություն է գրավել Ֆարգո ֆիլմում (1996)՝ Նորմ Գունդերսոնի դերի կատարմամբ։ Նա նաև հայտնի է իր հեռուստատեսային աշխատանքով ABC սիթքոմում «Դրյու Քերիի շոուն» (1997–2004), որպես գլխավոր հերոսի եղբոր՝ Սթիվ Քերիի, ինչպես նաև «Ամերիկյան սարսափ պատմության» չորս սեզոններում (2014–2019): հատկապես որպես բեկումնային կերպար ՝ Թվիստի ծաղրածուն։ Նրա ֆիլմերից են՝ «Առանց դեմքի» (1997), «Զոդիակ » (2007), «Գրան Թորինո» (2008), « Անիծվածների կղզի» (2010), «Խելագար, հիմար սեր» (2011), «Տեդ 2» (2015), «Հրավեր» (2015), «Հիմնադիրը» (2016) և «Չիկագոյի յոթնյակի դատավարությունը» (2020)։ Նա իր ռեժիսորական դեբյուտը կատարեց 2017 թվականին Հաջողակ ֆիլմում։

## Վաղ կյանք
Լինչը ծնվել է Կոլորադո նահանգի Բոուլդեր քաղաքում։  Նա հաճախել է Դենվերի Regis Jesuit High School-ը։ Նա դերասանական արվեստ է ստացել Ամերիկայի Կաթոլիկ Համալսարանում, որն ավարտել է 1986 թվականին՝ Գեղարվեստի բակալավրի աստիճանով։

## Կարիերա
Լինչն իր դեբյուտը կատարել է 1993-ին «Դժգոհ ծերունիներ» ֆիլմում։ Նա ուշադրություն է գրավել Կոեն եղբայրների 1996-ի «Ֆարգո» ֆիլմում, որտեղ կատարել է Նորմ Գանդերսոնի դերը։ Նրա մյուս նշանավոր ֆիլմերն են «Առանց դեմքի» (1997), «Գոթրիկա» (2003), «Այն, ինչ մենք կորցրեցինք կրակի մեջ» (2007), «Անիծվածների կղզի» (2010), «Փոլ» (2011) և «Խենթ, հիմար, սեր» (2011)։ Նա մարմնավորել է Արթուր Լի Ալենին «Զոդիակում» (2007) և McDonald's- ի առաջին հիմնադիր Մակ Մակդոնալդին «Հիմնադիրը» (2016) ֆիլմում։

Լինչը նաև մեծ կարիերա ունի հեռուստատեսությունում։ Նա հայտնվեց ABC-ի «Դրյու Քերիի շոու» սիթքոմում որպես գլխավոր հերոսի՝ Սթիվ Քերիի հավատացյալ եղբայր։ Նա նաև կանոնավոր դերասանական կազմում է Ամերիկյան սարսափ պատմություն հեռուստասերիալի 4-րդ,5-րդ,7-րդ և 9-րդ եթերաշրջաններում։

Նա նաև նկարահանվել է Ահարոն Սորկինի «Չիկագոյի յոթնյակի դատավարությունը» հայտնի ֆիլմում, որպես ակտիվիստ Դեյվիդ Դելլինգեր։

## Անձնական կյանք
Լինչը 1997 թվականից ամուսնացած է դերասանուհի Բրենդա Վեհլի հետ։

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Ելոուսթոուն (հեռուստասերիալ)

**Ելոուսթոուն** () — Ամերիկյան դրամա և ժամանակակից արևմտյան հեռուստասերիալ, գրել են սցենարիստներ Թեյլոր Շերիդանը և Ջոն Լինսոնը:Պրեմիերան տեղի է ունեցել 2018 թվականի հունիսի 20-ին  -ում։

Սերիալը պատմում է Դաթթոնների ընտանիքի կյանքի մասին Մոնտանայում (ԱՄՆ) Ելոուսթոուն ազգային պարկի և Broken Rock հնդկական արգելոցի միջև գտնվող ռանչոյում։

2019 թվականի հունիսի 19-ին երկրորդ սեզոնը թողարկվեց Paramount Network-ում,2020-ի  հունիսի 21-ին ՝ երրորդ եթերաշրջան:Երեք սեզոնների հաջողությունից հետո Paramount Network-ը թարմացրեց սերիալը չորրորդ սեզոնով, որի առաջին դրվագը ցուցադրվեց 2021 թվականի նոյեմբերի 7-ին։ Հինգերորդ եթերաշրջանի շոուն մեկնարկվել է 2022 թվականի նոյեմբերի 13-ին։ 2021 թվականի դեկտեմբերին թողարկվել է պրիքվելը՝ «1883» սերիան, իսկ 2022 թվականի դեկտեմբերին մեկ այլ պրիքվել՝ «1923» սերիան։

## Սյուժե
Ելոուսթոուն հեռուստասերիալը պատմում է Դաթթոնների ընտանիքի մասին, ովքեր ունեն Միացյալ Նահանգների ամենամեծ ռանչոներից մեկը։ Այնուամենայնիվ, այս տարածքին միաժամանակ հավակնում են նրանք, ովքեր սահմանակից են դրան՝ խոշոր կառուցապատողները, հարևան քաղաքները, ինչպես նաև Broken Rock ցեղի առաջնորդը, ով ապրում է մոտակա հնդկական արգելոցում, ով Ելոուսթոունին համարում է «իր հողը»։

Ամերիկայի այս հատվածում՝ Մոնտանայում, հեռու կենտրոնից և ԶԼՄ-ների ուշադրությունից, բռնությունը համարվում է նորմ:Այստեղ, որտեղ հողերի բռնագրավումն ու վաճառքը բերում է միլիարդների եկամուտ, իսկ քաղաքական գործիչները գնում ու վաճառում են արևմուտքի ամենամեծ նավթահանքերը, Դաթոն՝ ընտանիքի ղեկավարը, ամեն կերպ փորձում է փրկել իր ռանչոյի տարածքը։

«1886 թվականից ի վեր Դաթթոնները միշտ թաղված են այնտեղ՝ իմ հետևի պատշգամբից երեք հարյուր մետր հեռավորության վրա։ Իմ նախապապից մինչև կինս և ավագ որդիս։

Երբ ծառը աճում է ռանչոյի վրա, ես գիտեմ, թե ինչն է նրան կերակրում։ Եվ սա մեզ համար լավագույն լուծումն է։ Ի վերջո, մենք այսօրվա համար չենք ապրում։

Ռանչոն միակ բիզնեսն է, որտեղ նպատակն է խուսափել կորուստներից, գոյատևել ևս մեկ սեզոն։ Սպասեք, մինչև երեխաները կարողանան վերցնել ձեր գործը։ Եվ հույս ունեմ, որ այս հողը կմնա նրանց հետ, երբ ծառը աճի ձեզանից»։

Ջոն Դաթթոն

## Դերասաններ և կերպարներ

### Գլխավոր դերասանական կազմ
* Քևին Քոսթներ  —Ջոն Դաթթոն՝ Դաթթոնների տան գլուխը։ 
* Լյուք Գրայմս— Кейси Даттон՝ Քեյսի Դաթթոն, ԱՄՆ ռազմածովային ուժերի նախկին SEAL  Ջոն և Էվելին Դաթոնների որդիներից մեկը։ 
* Քելլի Ռեյլի— Բեթ Դաթթոն՝ ֆինանսիստ և Ջոն և Էվելին Դաթոնների միակ դուստրը։
* Ուես Բենթլի —Ջեյմի Դաթթոն՝ իրավաբան, ձգտող քաղաքական գործիչ և Ջոն և Էվելին Դաթոնների որդիներից մեկը։ 
* Կոուլ Հաուզեր— Ռիփ Ուիլեր՝ Յելոուսթոուն ռանչոյի մենեջեր, Ջոն Դաթոնի աջ ձեռքը։
* Կելսի Չոու—Մոնիկա Դաթթոն՝ Քեյսի Դաթոնի կինը, ռեզերվացման դպրոցի ուսուցչուհի։
* Բրեքեն Մերրիլ—Թեյթ Դաթթոն՝ Քեյսիի և Մոնիկայի որդին և Ջոնի միակ թոռը։
* Ջեֆֆերսոն Ուայթ — Ջիմի Հերդստրոմ՝ Յելոուսթոունի ռանչոր և նախկին մանր հանցագործ։
* Դենիել Սալլիս— Դեն Ջենքինս՝ միլիոնատեր և անշարժ գույքի խոշոր ծրագրավորող, ով պատկանում է Ելոուստոունի հարևան տարածքներին։
* Ջիլ Բիրմինգհեմ — Թոմաս Ռեյնուոթեր՝ մոտակա հնդկական ռեզերվացիայի ղեկավար։

## Ծանոթագրություններ

Կատեգորիա:Անգլերեն հեռուստասերիալներ
Կատեգորիա:Ամերիկյան հեռուստասերիալներ
Կատեգորիա:2010-ականների ամերիկյան դրամա հեռուստասերիալներ
Իրժի Դինստբիեր

**Իրժի Դինստբիեր** (չեխերեն՝ Jiří Dienstbier, ապրիլի 20, 1937, Կլադնո, Չեխոսլովակիա - հունվարի 8, 2011, Պրահա, Չեխիա), չեխ քաղաքական գործիչ, ակտիվիստ, և լրագրող։

## Կենսագրություն
Ծնվել է Կլադնոյում։ Եղել է Չեխոսլովակիայի ամենահարգված արտասահմանյան թղթակիցներից մեկը, նախքան Պրահայի գարնանից և Խորհրդային Սոցիալիստական Հանրապետությունների Միության զորամիավորումների ներխուժումից հետո աշխատանքից զրկվելը։ Չկարողանալով ապրուստի միջոց ունենալ որպես լրագրող՝ նա հաջորդ երկու տասնամյակը աշխատեց որպես դռնապան։ Այս ընթացքում նա գաղտնի վերակենդանացրեց ճնշված *Lidové noviny* թերթը։

1989 թվականին կոմունիստական իշխանության անկումից հետո նա դարձավ երկրի առաջին ոչ կոմունիստ արտաքին գործերի նախարարը չորս տասնամյակների ընթացքում, պաշտոնը զբաղեցրեց մինչև 1992 թվականը։ 1989 թվականի դեկտեմբերին նշանակվելուց անմիջապես հետո Դիենսբիռը և ազգային պաշտպանության նախարար՝ Միրոսլավ Վացեկը կոչ արեցին դուրս բերել 75 000 խորհրդային զինվորներին, որոնք տեղակայված էին երկրում 1968 թվականի Խորհրդային Միության և սոցիալիստական ճամբարի ուժերի Չեխոսլովակիա ներխուժումից հետո։

2008 թվականին նա ընտրվել է Չեխիայի Սենատի անդամ Կլադնո շրջանի կոմից ստանալով ձայների մեծամասնությունը նշված տարածաշրջանում։ Նա մահացել է 2011 թվականի հունվարի 8-ին Պրահայի Վինոհրադի հիվանդանոցում։

## Պարգևներ
2000 թվականին Վիեննայում՝ Ավստրիայի մայրաքաղաքում, գործող Մամուլի միջազգային ինստիտուտը նրան անվանեց վերջին 50 տարվա մամուլի ազատության համաշխարհային 50 ակտիվիստներից մեկը։

2013 թվականին Դիենսբյերին հետմահու արժանացել է Հաննո Ռ. Էլենբոգենի քաղաքացիության մրցանակին, որը տրվել է Պրահայի միջազգային համագործակցության ընկերության և Գլոբալ պանել հիմնադրամի հետ համատեղ։

## Ծանոթագրություններ

## Արտաքին հղումներ
* Սենատի էջ
* Անձնական կայք

Կատեգորիա:1937 ծնունդներ
Կատեգորիա:2011 մահեր
Կատեգորիա:Ակտիվիստներ
Կատեգորիա:Արտաքին գործերի նախարարներ
Կատեգորիա:Կարլի համալսարանի շրջանավարտներ
Կատեգորիա:ՄԱԿ-ի հատուկ զեկուցողներ
Կատեգորիա:Չեխ գրողներ
Կատեգորիա:Չեխ թարգմանիչներ
Կատեգորիա:Չեխ լրագրողներ
Կատեգորիա:Չեխիայի քաղաքական գործիչներ
Կատեգորիա:Պրահա քաղաքում մահացածներ
Կատեգորիա:Քաղցկեղից մահացածներ
Յասոնաս Ապոստոլոպուլոս

**Յասոնաս Ապոստոլոպուլոս** (հունարեն՝ Ιάσονας Αποστολόπουλος), հույն իրավապաշտպան է և Աֆրիկայից կամ Ասիայից ծովով ճանապարհորդող  դեպի Եվրոպա, ներգաղթյալների փրկարար։ Նա ակտիվ գործունեություն է կատարում 2015 թվականից։

## Վաղ կյանք և կրթություն
Ապոստոլոպուլոսը քաղաքացիական ինժեներ է։ Նա սովորել է Հունաստանի ազգային պոլիտեխնիկական համալսարանում, Հունաստանի մայրաքաղաք՝ Աթենքում, նույն համալսարանում, որտեղ ստացել է մագիստրոսի կոչում բնապահպանական ճարտարագիտության ոլորտում։

## Ակտիվիզմ
Ապոստոլոպուլոսն աշխատել է Սուդանում «Բժիշկներ առանց սահմանների» կազմակերպության հետ համատեղ։

2019 թվականին «Mediterranea Saving Humans» ՀԿ-ի նավակի փախուստի շրջանակներում նա արհամարհելով Իտալիայի կառավարության կողմից սահմանված արգելքը մտավ Լամբեդուզա նավահանգիստ՝ փրկելով 46 փախստականի։

2021 թվականին Հունաստանի նախագահի գրասենյակից հայտարարվեց, որ նա պետք է պարգևատրվի իր մարդասիրական ջանքերի համար, սակայն ժամեր անց դուրս կբերվի։ Պահպանողական պատգամավոր Կոնստանտինոս Բոգդանոսը, որն այն ժամանակ իշխող «Նոր ժողովրդավարություն» կուսակցության անդամ էր, պարծենում էր, որ ինքն էր կանգնած է իր մրցանակ ստանալու հետևում։

2022 թվականին, Եվրախորհրդարանի միջոցառման ժամանակ ելույթից հետո, որտեղ նա մեղադրում էր Հունաստանի առափնյա պահակախմբին Եգեյան ծովն անցնելու փորձ կատարած ներգաղթյալների խեղդվելու մեջ, նա դարձավ հունական աջակողմյան լրատվամիջոցների առցանց ոտնձգությունների թիրախը։

Նա քննադատում է Հունաստանի վերաբերմունքը փախստականների նկատմամբ։ Նա պնդում է, որ Հունաստանը մարդկության դեմ ուղղված հանցագործություններ է կատարում և Եգեյան ծովում՝ փախստականներին հետ մղում, ինչը անօրինական է։

Նա հեղինակել է «Հենց Սիցիլիայի առջև. միգրացիոն ճգնաժամ Միջերկրական ծովում» գլուխը *«Նորեկները որպես սոցիալական փոփոխության գործակալներ. սովորելով իտալական փորձից»* (2021) գրքում, որը հրատարակվել է «FrancoAngeli»-ի կողմից։

## Ծանոթագրություններ

Կատեգորիա:Ապրող անձինք
Կատեգորիա:Հույն լրագրողներ
Ուիլյամ Կատոնիվերե

**Ռատու Ուիլյամ Մաիվալիլի Կատոնիվերե** (, ),  քաղաքական գործիչ Ֆիջիից, 2021 թվականի նոյեմբերի 12-ից ի վեր հանդիսանում է Ֆիջիի նախագահը։

## Կենսագրություն
Ուիլյամ Կատոնիվերեն ծնվել է 1964 թվականի ապրիլի 20-ին Սուվայի Կոլոնիալ Վար մեմորիալ հիվանդանոցում՝ Ռատու Սոսո Կատոնիվերեի և Սամանունու Բոտեյվիվի ընտանիքում։ Յոթ եղբայրներից ու քույրերից ամենակրտսերն էր։ Սովորել է Ֆիջիական Դրայբա դպրոցում, այնուհետև ընդունվել է Բուա քոլեջ և ավարտել 1981 թվականին։

### Կարիերա
1984 թվականին Ուիլյամ Կատոնիվեեն միացավ Թագավորական Ֆիջիի զինված ուժերին, որտեղ, որպես UNIFIL-ի (ՄԱԿ-ի ժամանակավոր ուժերը Լիբանանում) մի մաս, մասնակցեl 1 երկու գործողության Մերձավոր Արևելքում։ Նա նաև որպես հրամանատար ծառայել է Վանուա Լևուում։ Ունի փոխգնդապետի կոչում։

2013 թվականից նա Մակուատա նահանգի ղեկավարն է՝ հաջորդելով իր ավագ եղբորը՝ Այսեա Կատոնիվերեին, և նախկինում մասնակցել է Մեծ ծովային առագաստի պահպանման նախաձեռնություններին։

2020-2021 թվականներին եղել է «Pine» ընկերությունների նախագահը, որը ներառում է «Fiji Pine Limited»-ը, «Tropik Wood Industries Limited»-ը և «Tropik Wood Products Limited»-ը։ Ուիլյամ Կատոնիվերեն նաև «Fiji Airports»-ի, «Fiji Sugar Corporation»-ի և «Rewa Rice Ltd»-ի խորհրդի անդամ է։

## Ֆիջիի նախագահ
Նախքան նախագահ դառնալը, Կատոնիվերեն հրաժարական տվեց տնօրենների խորհրդի բոլոր պաշտոններից, որոնք նախկինում զբաղեցնում էր։ Ուիլյամ Կատոնիվերը Ֆիջիի առաջին կուսակցության կողմից առաջադրվել է Ֆիջիի նախագահի պաշտոնում վարչապետ Ֆրենկ Մբայնիմարամայի կողմից, մինչդեռ Թեյմումու Կեպային առաջադրվել է Սոցիալ-դեմոկրատական լիբերալ կուսակցության ընդդիմադիր խորհրդարանական կազմակերպիչ Լինդա Տաբույայի կողմից։ Ուիլյամը կարողացավ ստանալ պատգամավորների մեծամասնության աջակցությունը՝ քվեարկության առաջին փուլում հավաքելով 28 ձայն և հաղթելով Թեյմումա Կեպային։ Սոցիալ-դեմոկրատական լիբերալ կուսակցության ընդդիմադիր պատգամավոր Մոզես Բուլիտավուն նույնպես քվեարկեց Կատոնիվերեի օգտին։

2021 թվականի նոյեմբերի 12-ին կայացավ Ուիլյամ Կատոնիվերեի երդմնակալության արարողությունը և նա դարձավ Ֆիջիի վեցերորդ նախագահ՝ հաջորդելով Ջիոջի Կոնրոտեին։ Նա այս պաշտոնը ստանձնած ամենաերիտասարդ մարդն է (57 տարեկան), ինչպես նաև Հյուսիսային շրջանի երկրորդ նախագահն է (Պենայա Նգանիլաուից հետո, որը ղեկավարել է երկիրը 1987-1993 թվականներին)։ Ուիլյամը պաշտոնական երդում տվեց Եպելի Նայլատիկաուի խոսնակի առաջ։

## Անձնական կյանք
Ծագումով Մակուատայի (Վանուա Լևու) Նադուրի գյուղից է։ Ամուսնացած է Ֆիլոմենա Կատոնիվերեի հետ։ Զույգն ունի երկու երեխա և երեք թոռ։

## Ծանոթագրություններ

Կատեգորիա:Պետության ղեկավարներ
Կատեգորիա:Կլիմայական ակտիվիստներ
Բարդհիլ Չաուշի

**Բարդհիլ Չաուշի** (, , ), Կոսովոյի ալբանացի իրավապաշտպան և ակտիվիստ։ Չաուշին սովորել է Զագրեբի համալսարանում, Կոսովոյում մարդու իրավունքների ոտնահարման գործերով ակտիվորեն մասնակցություն է ունեցել, եղել է Պրիշտինայի համալսարանի իրավաբանական դպրոցի դեկան և «*Կոսովոյի անկախ իրավաբանների»* առաջին ղեկավարը։ Հյուսիսատլանտյան դաշինքի կազմակերպության Հարավսլավիայի ռմբակոծության ժամանակ նա առևանգվել է հարավսլավական ուժերի կողմից և պահվել Սերբիայի տարածքում գտնվող բանտերում։ Չաուշիի վիճակն անհայտ էր մինչև 2005 թվականը, երբ նրա աճյունը հայտնաբերվել և նույնականացվել է մեկ ամսվա ընթացքում։ Նրա մարմինը վերադարձվել է Կոսովո, որտեղ նրան վերահուղարկավորել են նախագահական պատիվներով։

Բարդհիլ Չաուշին ալբանացիները հաճախ ցուցադրում են, որպես սերբական բռնության հազարավոր օրինակներից մեկը։

## Հիշատակ
Մասամբ ճանաչված Կոսովոյի Հանրապետության (1999 թվականի դրությամբ չճանաչված) երկրորդ նախագահը՝ Իբրահիմ Ռուգովան, հետմահու «Կոսովոյի անկախության» շքանշանի արժանացավ։ Այն փոխանցվեց Բարդհիլ Չաուշի ազգականներին, որոնք ապրում էին Պրիշտինայում՝ Կոսովոյի ընդունված մայրաքաղաքում։

## Ծանոթագրություններ

Կատեգորիա:1936 ծնունդներ
Կատեգորիա:1999 մահեր
Կատեգորիա:Մահվան պատճառը վիճարկելի
Կատեգորիա:Ալբանիայի քաղաքական գործիչներ
Կատեգորիա:Իրավապաշտպաններ
ՄԱԿ-ի մոնիտորինգի առաքելությունը Ուկրաինայում մարդու իրավունքների վերաբերյալ

**ՄԱԿ-ի մոնիտորինգի առաքելությունը Ուկրաինայում մարդու իրավունքների վերաբերյալ** կամ **ՈՒՄԻՄՄ**, ՄԱԿ-ի գլխավոր քարտուղարի կողմից Ուկրաինայում 2014 թվականին ստեղծված Մարդու իրավունքների դիտորդների խումբ։

## Ստեղծում և նպատակներ
Ուկրաինայում Մարդու իրավունքների վերաբերյալ ՄԱԿ-ի դիտորդական առաքելությունը ստեղծվել է 2014 թվականին՝ Ուկրաինայում Մարդու իրավունքների մոնիտորինգի և պաշտպանության նպատակով, մասնավորապես՝ Արժանապատվության հեղափոխության իրադարձությունների համար «պատասխանատվություն փնտրելու» և Դոնբասի և Ղրիմի այն մասերի մոնիտորինգի համար, որոնք գրավվել են ռուսական զորքերի կողմից 2014 թվականին Դոնբասում պատերազմի սկսվելուց ի վեր և Ռուսաստանի Դաշնության կողմից Ղրիմի բռնակցումը։

## Ուղեցույց, մեթոդներ և կառուցվածք
ՈՒՄԻՄՄ-ն գլխավորում էր Ֆիոնա Ֆրեյզերը 2016 թվականին, իսկ Մաթիլդա Բոգները՝ 2022 թվականի մարտին։ Այն ուներ 57 աշխատակից 2020 թվականին, իսկ 2022 թվականի մարտին՝ 60։

ՈՒՄԻՄՄ-ի մոնիտորինգը հիմնված է մարդու իրավունքների խախտումների մասին պնդող մարդկանց առաջին ձեռքի վկայությունների վրա։ ՈՒՄԻՄՄ-ն կապ է հաստատել նաև անվտանգության ծառայությունների հետ՝ ենթադրյալ խախտումների վերաբերյալ։

## Գործողություններ
2016 թվականին ՈՒՄԻՄՄ-ն զբաղվում էր այն հարցերով, որոնք ներառում էին հինգ մարդու գործեր, որոնք, ըստ երևույթին, պահվում էին Խարկովի գաղտնի բանտերում Ուկրաինայի անվտանգության ծառայության (ՈՒԱԾ) կողմից, ինչպես նաև իրավական պաշտպանություն էր տրամադրում մարդու իրավունքների խախտումների զոհերին։ ՈՒՄԻՄՄ-ն մինչև 2016 թվականի դեկտեմբերը կալանքի տակ պահելու վայրեր մուտք չի ստացել Դոնբասի՝ ռուսական զորքերի կողմից օկուպացված զորամասերում։

2016-ի դեկտեմբերին Ֆրեյզերը, որն այն ժամանակ ՈՒՄԻՄՄ-ի ղեկավարն էր, հայտարարել էր, որ քաղաքացիական հասարակության աջակցությունը զգալի դեր է խաղացել նախորդ երկուսուկես տարվա ընթացքում ներքին տեղահանված անձանց օգնության տրամադրման գործում։

2022 թվականի մարտի 30-ին ՄԱԿ-ի Մարդու իրավունքների գերագույն հանձնակատար Միշել Բաչելետը հայտարարել է, որ ՈՒՄԻՄՄ-ն Ուկրաինայում ունի մարդու իրավունքների 60 դիտորդ։ ՈՒՄԻՄՄ-ն արձանագրել է 24 «վստահելի պնդումներ» Ռուսաստանի կողմից կասետային զինամթերքի կիրառման և 2022 թվականին Ուկրաինա Ռուսաստանի ներխուժման ժամանակ բժշկական հաստատությունների վնասման 77 դեպք։ Բաչելետը հայտարարել է. «քաղաքացիական օբյեկտների զանգվածային ոչնչացումը և քաղաքացիական բնակչության շրջանում մեծ թվով զոհեր համոզիչ կերպով ցույց են տալիս, որ սահմանազատման, համաչափության և նախազգուշական հիմնարար սկզբունքները բավարար չափով չեն պահպանվել»։

## Ծանոթագրություններ

## Արտաքին հղումներ
*
Օսկար Ռեյես

**Օսկար Ռեյես** (), իտալացի մարզիկ, ծանրորդ, 2023 թվականի Եվրոպայի առաջնության չեմպիոն։

## Կարիերա
Օսկար Ռեյեսը ծնվել է 1996 թվականին։ 2022 թվականին Բոգոտայում տեղի ունեցած աշխարհի առաջնությունում մինչև 81 կգ քաշային կարգում նա 351 կգ արդյունքով՝  երկու վարժությունների հանրագումարով զբաղեցրել է հինգերորդ տեղը։

2023 թվականին Երևանում տեղի ունեցած Եվրոպայի առաջնությունում մինչև 81 կգ քաշային կարգում Օսկարը 343 կգ արդյունքով՝  երկու վարժությունների հանրագումարով նվաճել է ոսկե մեդալ։ Իտալացի ծանրորդը փոքր ոսկի մեդալներ է նվաճել պոկում և հրում վարժությունում։

## Նվաճումներ
;Ծանրամարտի Եվրոպայի առաջնություն։

## Ծանոթագրություններ

## Արտաքին հղումներ

Կատեգորիա:Իտալացի ծանրորդներ
Կատեգորիա:Իտալացի մարզիկներ
Արա Աղանյան

**Արա Աղանյան** (), հայ մարզիկ, ծանրորդ, Եվրոպայի 2022 և 2023 թվականների առաջնությունների արծաթե մեդալակիր։

## Կենսագրություն
Արա Աղանյանը ծնվել է 2000 թվականի մայիսի 25-ին։ 2019 թվականին Եվրոպայի պատանեկան առաջնությունում մինչև 89 կգ քաշային կարգում դարձել է փոխչեմպիոն։ Նա երկու վարժություններում ցույց է տվել 358 կգ արդյունք։

2022 թվականին Տիրանայում տեղի ունեցած Ծանրամարտի Եվրոպայի առաջնությունում մինչև 96 կգ քաշային կարգում Արա Աղանյանը նվաճել է արծաթե մեդալ․ մարզիկը երկու վարժություններում ցուցաբերել է 375 կգ արդյունք։

2023 թվականի գարնանը Երևանում տեղի ունեցած Եվրոպայի առաջնությունում մինչև 96 կգ քաշային կարգում Արա Աղանյանը երկամարտի 364 կգ արդյունքով հռչակվել է Եվրոպայի փոխչեմպիոն։ Մարզիկը պոկում վարժությունում 165 կգ արդյունքով նվաճել է փոքր բրոնզե մեդալ, իսկ հրում վարժությունում 199 կգ արդյունքով՝ փոքր արծաթե մեդալ։

## Նվաճումներ
;Ծանրամարտի Եվրոպայի առաջնություն։

## Ծանոթագրություններ

## Արտաքին հղումներ
*Դավիթ Հովհաննիսյանը Եվրոպայի կրկնակի չեմպիոն է, Արա Աղանյանը՝ փոխչեմպիոն
*Ինձ համար տարբերություն չկա՝ ես հաղթեցի, թե Դավիթը. ծանրամարտի Եվրոպայի առաջնության կրկնակի արծաթե մեդալակիր Արա Աղանյան

Կատեգորիա:Հայ ծանրամարտիկներ
Կատեգորիա:Ծանրամարտի Եվրոպայի չեմպիոններ
Կատեգորիա:Բնօրինակում անաղբյուր հոդվածներ
Պիցցա Գալազի

**Պիցցա Գալազի** (, իսկական անունը՝ Կալլիոպա Մորտոն (, ), կիպրացի բանաստեղծուհի, էսսեիստ և հեռուստահաղորդավար։ 1960-ականներից մինչև 1990-ական թվականները հրատարակել է մի քանի բանաստեղծական ժողովածուներ։ Ստեղծագործությունների համար տարբեր մրցանակների է արժանացել Հունաստանում և Կիպրոսում։

## Կենսագրություն
Ծնվել է Լիմասոլում, 1940 թվականին։ Մանկության մեծ մասն անցկացրել է Պալեոխորիում։ Դեռահաս տարիքում եղել է «Կիպրոսի մարտիկների ազգային կազմակերպության (ԷՕԿԱ)» անդամ։ 1959 թվականին Լիմասոլի «*Athenaideo*» գիմնազիան ավարտելուց հետո մեկնել է Հունաստանի մայրաքաղաք Աթենք, որտեղ քաղաքագիտություն է ուսումնասիրել Պանթեոնի համալսարանում, ինչպես նաև հաճախել է իրավունքի և հասարակայնության հետ կապերի դասընթացների։ Հայրենիք վերադառնալուց հետո՝ 1966 թվականին, աշխատանքի է ընդունվել Կիպրոսի ռադիոյում, որտեղ եղել է տարբեր մշակութային ռադիոհաղորդումների պատասխանատու։ Հետագայում դարձել է ռադիո պրոդյուսեր։

1971-1973 թվականներին եղել է Կիպրոսի կրթության նախարարության կրթական ծառայության նամակների խորհրդատվական կոմիտեի անդամ, եղել է նաև Կիպրոսի հույն գրողների ազգային ընկերության, ինչպես նաև Հունաստանի համապատասխան կազմակերպությունների անդամ։

Որպես լրագրող և խմբագիր Պիցա Գալազին աշխատել է Կիպրոսի գրական և բանասիրական ուղղության թերթերում և ամսագրերում։

Մահացել է 2023 թվականի փետրվարի 14-ին։

## Ստեղծագործական ուղի
Հունաստանում սովորելու տարիներին Գալազին հրատարակել է իր առաջին բանաստեղծական ժողովածուն՝ «Երիտասարդության պահերը», որը լույս է տեսել 1963 թվականին։ Այնուհետև գրել է բանաստեղծությունների և էսսեների ժողովածուներ «Ծառերը և ծովը» (1969), «Քույր Ալեքսանդրա» (1973), «Հիպնոթերապիա» (1978), «Դրոշներ» (1983), «Յուստոլի թռչուններ և բանտարկյալներ» (1999), «Ձայն» (2018) և այլն։

Երեք անգամ (1969, 1983 և 2018) արժանացել է Կիպրոսի Հանրապետության գրականության պետական մրցանակի։ 1999 թվականին արժանացել է Աթենքի ակադեմիայի պոեզիայի մրցանակին։ Նրա բանաստեղծությունները թարգմանվել են անգլերեն, ֆրանսերեն, իսպաներեն, գերմաներեն, իտալերեն և այլ լեզուներով։

## Ծանոթագրություններ

Կատեգորիա:Գրական կեղծանուններով հայտնի հեղինակներ
Կատեգորիա:Կին լրագրողներ
Կատեգորիա:Կիպրացի բանաստեղծուհիներ
Կատեգորիա:Կիպրացի գրողներ
Կատեգորիա:Կիպրացի կին գրողներ
Կատեգորիա:Կիպրացի լրագրողներ
Սպիտակ հրեշտակ

***Սպիտակ հրեշտակ*** ( / *Beli anđeo*), սերբական մշակույթի ամենահայտնի ֆրեսկոներից մեկի՝ Միլեշևա տաճարում պատկերված «Մյուռոնաբեր կանայք Քրիստոսի գերեզմանի մոտ» որմնանկարի դետալ։ Թվագրվում է 1235 թվականով։
Այս ֆրեսկոն համարվում է Բարձր միջնադարի Սերբիայի ու Եվրոպայի ամենագեղեցիկ աշխատանքներից  և եվրոպական նկարչության ամենախոշոր ձեռքբերումներից մեկը։ Այն պատկերում է մյուռոնաբեր կանանց մուտքը Սուրբ Հարության տաճար կիրակի առավոտյան, խաչելության իրադարձություններից հետո։ Քարին նստած է Տիրոջ հրեշտակը, որն սպիտակ հագուստով է, և նրա ձեռքերը ցույց են տալիս Քրիստոսի համբարձման տեղն ու նրա դատարկ գերեզմանը։

## Վայր և պատմություն
Ֆրեսկոն գտնվում է Միլեշևա վանքում, եկեղեցու հարավային պատի վրա, դրա հեղինակի ինքնությունն անհայտ է։ 16-րդ դարում *Սպիտակ հրեշտակի* վրա այլ որմնանկար է պատկերվել։ Այսպիսով նկարը թաքնված է եղել մինչև 20-րդ դարը, երբ որմնանկարը վերականգնվել է։

## Այլ տեղեկություններ
*Սպիտակ հրեշտակ* կտավը եղել է առաջին արբանյակային հաղորդագրությունը, որն ուղարկվել է Եվրոպայից Ամերիկայի Միացյալ Նահանգներ Կարիբյան ճգնաժամից հետո՝ որպես խաղաղության և քաղաքակրթության խորհրդանիշ։

Ավելի ուշ Սպիտակ հրեշտակով նույն հաղորդագրությունն ուղարկվել է տիեզերք, երբ փորձ է արվել հաղորդակցվել անդրերկրային կյանքի հետ։ Այնուամենայնիվ, սա վիճելի պնդում է, քանզի NASA-ի կամ որևէ այլ տիեզերական գործակալության աղբյուր պաշտոնապես չի հաստատել այս պնդումը։

## Ծանոթագրություններ

## Արտաքին հղումներ
*

Կատեգորիա:Հրեշտակներն արվեստում
Halfbrick Studios

**Halfbrick Studios Pty Ltd**, ավստրալիական ընկերություն, որը զբաղվում է համակարգչային խաղերի մշակմամբ տեղակայված է Բրիսբեն քաղաքում։ Ընկերությունը մինչև 2008 թվականը զբաղվել է լիցենզավորված խաղերի մշակմամբ։ Ընկերությունը թողարկել է Fruit Ninja (2010) և Jetpack Joyride (2011) խաղերը։

Բացի Բրիսբենում տեղակայված գլխավոր գրասենյակի, Halfbrick բացել է ևս 5 գրասենյակ Սիդեյում, Ադելաիդայում, Իսպանիայում, Բուլղարիայում և Լոս Անջելեսում։ 2012 թվականի մարտին Halfbrick ընկերությունն չհրապարակված արժեքով ձեռք բերեց Onan Games-ը, որպեսզի ստանանա Mandreel ծրագրային ապահովման օգտագործման հնարավորություն, որը թույլ կտար խաղերին աշխատել IOS, Android, Adobe Flash և HTML5 համակարգերով։

2015 թվականին ընկերության կողմից թողարկված Fruit Ninja խաղը ներբեռնվեց ավելի քան 1 միլլիոն անգամ։ 2017 թվականին Halfbrick ընկերությունը ընգրկվեց Կվինսանդի Բիզնես-լիդերների Փառքի սրահում։

## Игры

## Ծանոթագրություններ

## Արտաքին հղումներ
* 

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Better the Devil You Know

«**Better the Devil You Know**», ավստրալացի երգչուհի Քայլի Մինոուգի երգը։ Թողարկվել է որպես  առանձին սինգլ 1990 թվականի ապրիլին։ Հետագայում ներառվել է երգչուհու «Rhythm of Love» (1990) երրորդ ստուդիական ալբոմում։

Մեծ Բրիտանիայում «Better the Devil You Know» երգով սինգլը հասել է 2-րդ հորիզոնականին (ազգային սինգլների հիթ-շքերթում)։

## Ստեղծման պատմություն
Երգը գրել և որպես պրոդյուսեր հանդես է եկել Սթոք, Էյթկեն և Ուոթերման հեղինակային և պրոդյուսերական տրիոն։

## Երգացանկ

* **CD single**
# "Better the Devil You Know" – 3:52
# "Better the Devil You Know" (the Mad March Hare mix) – 7:09
# "I'm Over Dreaming (Over You)" – 3:21

* **7-inch and cassette single**
:A. "Better the Devil You Know" – 3:52
:B. "I'm Over Dreaming (Over You)" – 3:21

* **12-inch and maxi-cassette single**
:A. "Better the Devil You Know" (the Mad March Hare mix) – 7:09
:B. "I'm Over Dreaming (Over You)" – 4:54

* **Digital EP**
# "Better the Devil You Know" – 3:52
# "Better the Devil You Know" (the Mad March Hare mix) – 7:06
# "Better the Devil You Know" (Dave Ford remix) – 5:48
# "Better the Devil You Know" (alternative mix) – 3:18
# "Better the Devil You Know" (7-inch instrumental) – 3:52
# "Better the Devil You Know" (7-inch backing track) – 3:52
# "I'm Over Dreaming (Over You)" (remix) – 3:20
# "I'm Over Dreaming (Over You)" (extended remix) – 4:54
# "I'm Over Dreaming (Over You)" (remix instrumental) – 3:20
# "I'm Over Dreaming (Over You)" (remix backing track) – 3:20

## Հիթ-շքերթներ և հավաստագրեր

### Շաբաթական հիթ-շքերթներ

### Year-end charts

### Հավաստագրեր

## Ծանոթագրություններ

## Արտաքին հղումներ
* «Better the Devil You Know»  Songfacts կայքում

Կատեգորիա:Քայլի Մինոուգի երգեր
Slow (երգ, Քայլի Մինոուգ)

**«Slow»**, ավստրալացի երգչուհի Քայլի Մինոուգի երգը։ Երգը գրել են Քայլի Մինոուգը, Դեն Քերին և Էմիլիանա Տորինին։ Այն դրական արձագանք է ստացել երաժշտական քննադատների կողմից։ Երգը թողարկվել է որպես ալբոմի առաջին սինգլ 2003 թվականի վերջին և զբաղեցրել է առաջին հորիզոնականը Ավստրալիայում, Դանիայում, Ռումինիայում և Մեծ Բրիտանիայում։

## Երգի մասին
«Slow»-ը թողարկվել է Մեծ Բրիտանիայում 2003 թվականի նոյեմբերի 3-ին։  Չնայած այն հասել է առաջին հորիզոնականին Մեծ Բրիտանիայում, սինգլը վաճառվել է ընդամենը 43,000 օրինակով։ Երգը հաջողություն է ունեցել նաև Մեծ Բրիտանիայից դուրս և զբաղեցրել է առաջին տեղը Ավստրալիայում։ «Slow»-ը պլատինե հավաստագիր է ստացել Australian Recording Industry Association-ի կողմից՝ ավելի քան 70 000 օրինակ վաճառքի համար։

Մայրցամաքային Եվրոպայում՝ Դանիայում, Իսպանիայում և Ռումինիայում, հասել է առաջին հորիզոնականին և հաջողության է հասել շատ երկրներում, այդ թվում՝ Բելգիայում, Ֆինլանդիայում, Գերմանիայում, Հունգարիայում, Իռլանդիայում, Իտալիայում, Նիդեռլանդներում և Նորվեգիայում։

## Տեսահոլովակ
Երգի տեսահոլովակը նկարահանվել է երեք օրվա ընթացքում Իսպանիայի Բարսելոնա քաղաքում։ Տեսանհոլովակի սկզբում մի մարդ ցատկահարթակից ցատկում է լողավազան, որից հետո դուրս է գալիս այնտեղից։ Տեսահոլավկի մեծ մասը կենտրոնացած է Քայլիի վրա, որը պառկած է լողազգեստներով տղամարդկանց և կանանց շրջանում։

## Երգացանկ

**Australian CD1 and UK CD2**
# "Slow"
# "Sweet Music"
# "Slow" (Medicine 8 Remix)
# "Slow" (video)

**Australian CD2**
# "Slow"
# "Soul on Fire"
# "Slow" (Radio Slave Mix)
# "Slow" (Synth City Remix)

**UK CD1**
# "Slow"
# "Soul on Fire"

**UK limited-edition 12-inch picture disc**
:A1. "Slow" (extended mix)
:B1. "Slow" (Radio Slave Mix)
:B2. "Slow" (Medicine 8 Remix)

**Japanese maxi-CD single**
# "Slow"
# "Soul on Fire"
# "Slow" (Medicine 8 Remix)
# "Slow" (Radio Slave Mix)
# "Slow" (extended mix)

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Քայլի Մինոուգի երգեր
Step Back in Time

«**Step Back in Time**», ավստրալացի երգչուհի Քայլի Մինոուգի երգը նրա «*[[Rhythm of Love]]*» (1990) երրորդ ստուդիական ալբոմից։ Ալբոմի թողարկումից 2-3 շաբաթ առաջ թողարկվել է  որպես առանձին սինգլ (եղել է այդ ալբոմի երկրորդ սինգլը)։

Մեծ Բրիտանիայում «Step Back in Time» երգով սինգլը հասել է 4-րդ հորիզոնականին (ազգային սինգլների հիթ-շքերթում)։

## Ստեղծման պատմություն
Երգը գրել և որպես պրոդյուսեր հանդես է եկել Սթոք, Էյթկեն և Ուոթերման հեղինակային և պրոդյուսերական եռյակը։

## Երգացանկ

**CD single**
# "Step Back in Time" (Edit)&nbsp;– 3:05
# "Step Back in Time" (Walkin' Rhythm Mix)&nbsp;– 8:05
# "Step Back in Time" (Instrumental)&nbsp;– 3:30

**12-inch vinyl**
# "Step Back in Time" (Edit)&nbsp;– 3:05
# "Step Back in Time" (Walkin' Rhythm Mix)&nbsp;– 8:05
# "Step Back in Time" (Instrumental)&nbsp;– 3:30

**UK 12-inch vinyl**
# "Step Back in Time" (Walkin' Rhythm Mix)&nbsp;– 8:05
# "Step Back in Time" (Instrumental)&nbsp;– 3:30

**Cassette single**
# "Step Back in Time" (Edit)&nbsp;– 3:05
# "Step Back in Time" (Walkin' Rhythm Mix)&nbsp;– 8:05
# "Step Back in Time" (Instrumental)&nbsp;– 3:30

**French mini CD**
# "Step Back in Time" (Edit)&nbsp;– 3:05
# "Step Back in Time" (Instrumental)&nbsp;– 3:30

**Digital EP**
# "Step Back in Time"&nbsp;– 3:05
# "Step Back in Time" (Walkin' Rhythm Mix)&nbsp;– 7:58	
# "Step Back in Time" (Harding/Curnow Remix)&nbsp;– 6:45
# "Step Back in Time" (Tony King Remix)&nbsp;– 7:28
# "Step Back in Time" (Original 12-inch Mix)&nbsp;– 8:07
# "Step Back in Time" (7-inch Instrumental)&nbsp;– 3:29
# "Step Back in Time" (Extended Instrumental)&nbsp;– 4:58
# "Step Back in Time" (Backing Track)&nbsp;– 3:04
# "Secrets" (Instrumental)&nbsp;– 4:05
# "Secrets" (Backing Track)&nbsp;– 4:05

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 

Կատեգորիա:Քայլի Մինոուգի երգեր
Իսիկ-Կուլ (օդանավակայան)

250px|right

**Իսիկ-Կուլ միջազգային օդանավակայան** (. IATA. IKU ICAO. UCFL (նախկինում՝ UAFR, UAFL )), օդանավակայան Ղրղզստանի Իսիկ-Կուլ մարզի Տամչի գյուղում։ Այն ունի միջազգային կարգավիճակ։ 2016 թվականին ստացել է IATA- IKU ծածկագիրը։ Որպես օտանավակայան գործել է 1975 թվականից։ Նախկինում եղել է Չոլպոն-Աթա օդանավակայանի (այժմ չգործող) պահեստային օդանավակայան։ Թռիչքուղին և տերմինալը կառուցվել են 2003 թվականին։ Այն աշխատում է շուրջօրյա, գտնվում է Չոլպոն-Աթա քաղաքից 35 կմ դեպի արևմուտք և Տամչի գյուղից 5 կմ դեպի արևելք։ Պատկանում է 4D դասին (ըստ ICAO դասակարգման)։ Գտնվում է 1653,8 մ բարձրության վրա։ Թռիչքուղու երկարությունը 3800 մ է, լայնությունը՝ 45 մ։ Ծածկույթի տեսակը՝ երկաթբետոն։ Այն ունի յոթ ինքնաթիռների կանգառ։ Վերակառուցվել է 2016 թվականին։ Տեղադրվել են նոր ժամանակակից լուսավորության սարքավորումներ, ILS վայրէջքի համակարգ, օդերևութաբանական սարքավորումներ, արդիականացվել է էլեկտրամատակարարման համակարգը, վերակառուցվել է կայարանը, անհամեմատ երկարացվել է թռիչքուղին։
Հաստատված է շուրջօրյա շահագործման համար 2016 թվականի օգոստոսի 29-ից։

## Շահագործվող օդանավերի տեսակները
Tu-154, Tu-204, Boeing 737, Boeing 757, Airbus A319, A320, A321, BAE 146-200, Embraer E170/E175:

## Ավիաուղիներ և ուղղություններ

## Ծանոթագրություններ

Կատեգորիա:Ղրղզստանի տրանսպորտ
Especially for You

«**Especially for You**», Քայլի Մինոուգի և Ջեյսոն Դոնովանի երգը։ Թողարկվել է որպես առանձին սինգլ 1988 թվականին։ Ընդգրկվել է նաև Ջեյսոն Դոնովանի *[[Ten Good Reasons]]* (1989) դեբյուտային ալբոմում և Քայլի Մինոուգի «Enjoy Yourself» (1989) երկրորդ ալբոմի որոշ տարբերակներում։

Մեծ Բրիտանիայում «Especially for You» երգով սինգլը հասել է առաջին հորիզոնականին (ազգային սինգլների հիթ-շքերթում)։

## Ստեղծման պատմություն
Երգը գրել է Սթոք, Էյթկեն և Ուոթերմեն հեղինակային և պրոդյուսերական եռյակը։

## Երգացանկ
* **CD single**
# "Especially for You" (extended) – 5:01
# "All I Wanna Do Is Make You Mine" (extended) – 6:00
# "Especially for You" – 3:58

* **7-inch single**
# "Especially for You" – 3:58
# "All I Wanna Do Is Make You Mine" – 3:34

* **12-inch single**
# "Especially for You" (extended) – 5:01
# "All I Wanna Do Is Make You Mine" (extended) – 6:00

* **7-inch & Cassette single 2022 Reissue**
# "Especially for You" - 3:58
# "Especially for You" (Instrumental) - 3:58

## Հիթ-շքերթներ

### Շաբաթական հիթ-շքերթներ

### Տարեիան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* «Especially for You» Songfacts կայքում

Կատեգորիա:Քայլի Մինոուգի երգեր
Կորտանա (Halo)

**Կորտանա** (), երևակայական արհեստական բանականություն, Halo խաղերի հերոս։ Հնչյունավորել է Ջեն Թեյլորը։ Կորտանան առաջին անգամ հայտնվում է Halօ։*Combat Evolved*–ում և այնուհետև *Halo 2–ում*, *Halo 3–ում* և *Halo 4–ում, Halo 5։Guardians–ում և Halo Infinite–ում։* Խաղի ընթացքում Cortana-ն նկարագրություն և մարտավարական տեղեկատվություն է տրամադրում խաղացողի համար, ով հանդես է գալիս որպես John-117:

Cortana-ն եղել է Մայքրոսոֆթի վիրտուալ ձայնային օգնականի նախատիպը, որը ստացել է իր անունը։

## Կերպարի դիզայնը
Մի հարցազրույցում նկարիչ Լորեն Մաքլիսը հայտարարել է, որ խաղերի դիզայներները, որպես կանոն, տղամարդիկ են, իսկ «կանայք իրենց խաղերում երևի պատկերված են այնպես, ինչպես տեսնում են կանանց դիզայներները։ Այստեղ 3-D նկարիչը ցանկանում էր, որ կանայք չպատկերվեն որպես սեքս-օբյեկտներ[…], պատահականորեն մոդելավորելով Cortana-ն»։ Սկզբնական շրջանում Cortana-ի մոդելը Halo-ում հիմնված էր եգիպտական թագուհի Նեֆերտիտիի պատկերին։

Դերասանուհի Ջեն Թեյլորը հնչյունավորել է Կորտանային և հայտարարել, որ ինքը հեռու է մնացել կերպարից, հնչյունավորել է նաև այլ կերպարների և ինքը տեսախաղերի սիրահար չէ։

## Առանձնահատկություն
Կորտանան ստեղծվել է SPARTAN-II նախագծի ստեղծող բժիշկ Քեթրին Էլիզաբեթ Հալսիի կլոնավորված ուղեղից։ Հալսիի սինապտիկ ցանցերը դարձան Կորտանայի պրոցեսորների հիմքը։ Համաձայն Halo սերիայի վեպերի՝ Կորտանան դասակարգվում է որպես «խելացի» ԱԲ, ինչը նշանակում է, որ նրա ստեղծագործական մատրիցան կարող է զարգանալ՝ ի տարբերություն «հիմար» ԱԲ մատրիցայի։ Այս ունակությունը թույլ է տալիս Կորտանային սովորել և հարմարվել իր հիմնական պարամետրերին, բայց դա իրականացվել է 7 տարվա սահմանափակ «կյանքի տևողության» հաշվին։

Կորտանան ունակ է ներխուժել օտար համակարգչային համակարգեր ևւ կոդավորել հաղորդագրությունները, երբեմն ինքն էլ գոհ է իր ունակություններից։

## Գրականության մեջ
Խաղերը չեն բացահայտում Կորտանայի ծագումը, բայց դա արվում է գրականության մեջ։ Նրա առաջին ժամանակագրական հիշատակումը կատարվում է Halo: The Fall of Reach-ում, առաջին Halo խաղի նախապատմության մեջ։ Դոկտոր Հալսին թույլ է տալիս Կորտանային ընտրել SPARTAN-II ստորաբաժանման զինվորին, որպեսզի ուղեկցի նրան առաջիկա առաքելության համար։ Կորտանան ընտրում է John-117–ին, ում նա համարում է ամենահարմարը։

## Կենսագրություն
### Halo 2

### Halo 3

### Halo 4

Մինչ John-117–ը հիվանդ էր անաբյոզով, Կորտանան այդ ընթացքում առաջանում է շիզոֆրենիայի թվային ձևով (սովորաբար արհեստական ինտելեկտը խելագարվում է յոթ տարում. այդ ժամկետը սահմանվում է նրանց կյանքի համար, իսկ Քորթանը արդեն ութ տարեկան է)։

### Halo 5
Կորտանան *Halo 5*-ի գլխավոր հակառակորդն է։ Halo 4-ի իրադարձություններից հետո նա ողջ մնաց և հնազանդեցրեց Precursor Guardians-ի հնագույն մարտական մեքենաներին և նրանց օգնությամբ նա պատրաստվում է ենթարկել բոլոր անտագոիստներին՝ նախածննդյան թիկնոց-փիլիսոփայության իդեալներին։

## Ծանոթագրություններ

Կատեգորիա:2001 ծնունդներ
Կատեգորիա:Արհեստական բանականություն
Կատեգորիա:Կերպարներ այբբենական կարգով
I Believe in You (երգ, Քայլի Մինոուգ)

**«I Believe in You»**, ավստրալացի երգչուհի Քայլի Մինոուգի երգը «Ultimate Kylie» (2004) հավաքածուից, թողարկվել է 2004 թվականի դեկտեմբերի 6-ին։ Երգի ձայնագրությանը մասնակցել են Ջեյք Շիրսը, *Scissor Sisters* խմբից Սքոթ Հոֆմանը (Baby daddy), ինչպես նաև Քայլի Մինոուգը։ 2005 թվականին АRIA Awards-ում երգը ներկայացվել է «Լավագույն փոփ-թողարկում» և «Լավագույն կատարող» անվանակարգերում, իսկ 2006 թվականին առաջադրվել է «Գրեմմիի» «Լավագույն պարային ձայնագրություն» անվանակարգում։

## Երաժշտական տեսահոլովակ
Տեսահոլովակի պրեմիերան կայացել է 2004 թվականի նոյեմբերին։ Տեսահոլովակը լայն ռոտացիա է ստացել MTV-Russia-ում, հայտնվել է SMS-հիթ-շքերթում։ Երաժշտական տեսահոլովակը աչքի է ընկնում է բարձրորակ վիզուալ էֆեկտների օգտագործմամբ։ Տեսահոլովակում Քայլին պարում և երգում է հսկայական ոլորտում, որը փայլում է նեոնով, ավելի ուշ՝ լյումինեսցենտային էկրանի առջև։ Տեսահոլովակի վերջում հայտնվում են ծիածանագույն հագուստներով պարողներ։ Ընդհանուր առմամբ, տեսահոլովակում կա չորս վայր, Քայլին ներկայանում է 4 տարբեր կոստյումով, ունի 2 տարբեր սանրվածքներ, իսկ տեսարաններից մեկում նրա աչքերի շուրջ փայլեր կան։

## Կոմպոզիցիա
«I Believe in You»  եվրոդիսկո ոճի փոփ երգ է, որում օգտագործվում են սինթեզատորներ և ստեղնաշարային գործիքներ։ Երգի տեքստը, որը գրել է Մինոուգը, պատմում է, թե ինչպես նա չի հավատում որևէ բանի, բացի իր սիրեցյալից, թեև երգը մանրամասնորեն խոսում է այն հոգու մասին, որին հավատում է երգչուհին. «Ես չեմ հավատում, որ երբ դու մեռնես, ես չեմ զգա քո ներկայությունը»։

## Քննադատություն
ԵՐգն ստացել է դրական արձագանքներ բազմաթիվ երաժշտական քննադատների կողմից։ «Stylus Magazine» ամսագրից Մարկ Էդվարդսը երգը անվանել է «գլուխգործոց» և »հեքիաթային վերադարձ ձևին» «Body Language» նախորդ ալբոմից հետո, որը երաժշտական քննադատների կողմից բարձր արձագանքներ չի ստացել։

## Երգացանկ

* **Australian and New Zealand CD single**
# "I Believe in You" (original version)&nbsp;– 3:22
# "B.P.M." – 4:05
# "I Believe in You" (Mylo vocal mix)&nbsp;– 6:03
# "I Believe in You" (Skylark mix)&nbsp;– 7:57
# "I Believe in You" (video)

* **UK CD1**
# "I Believe in You" (original version)&nbsp;– 3:21
# "I Believe in You" (Mylo vocal mix)&nbsp;– 6:02
# "I Believe in You" (Skylark mix)&nbsp;– 7:56
# "I Believe in You" (video)

* **UK CD2 and European CD single**
# "I Believe in You" (original version)&nbsp;– 3:21
# "B.P.M." &nbsp;– 4:04

* **UK 12-inch picture disc**
:A1. "I Believe in You" (original version)&nbsp;– 3:21
:B1. "I Believe in You" (Mylo dub)&nbsp;– 6:10
:B2. "I Believe in You" (Skylark mix)&nbsp;– 7:56

* **Digital EP**
# "I Believe in You"&nbsp;– 3:21
# "I Believe in You (Mylo vocal)&nbsp;– 3:23
# "I Believe in You (Skylark mix)&nbsp;– 7:57
# "B.P.M."&nbsp;– 4:05

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ և վաճառք

## Թողարկման պատմություն

## Ծանոթագրություններ

Կատեգորիա:Քայլի Մինոուգի երգեր